Държавен вестник, бр. 49, 2012 г., стр. 99

БРОЙ  49	
Д Ъ Р Ж А В Е Н  В Е С Т Н И К 	
СТР.  99  
в администрацията; точното наименование на длъж­
ността и минималният ранг за заемането є (само 
за държавните служители).
2. Място на длъжността в структурата на орга­
низацията – схемата трябва да включва:
– контролиращ ръководител;
– пряк (оценяващ) ръководител;
– наименование на длъжността;
– други длъжности, подчинени на същия ръко­
водител;
– други длъжности, подчинени на съответната 
длъжност (ако има такива).
Схемата трябва да съдържа връзки, отразяващи 
йерархическата подчиненост между тези служители.
3. Основна цел на длъжността – за формулиров­
ката на целта се вземат предвид:
– целите на администрацията като цяло;
– целите на административното звено;
– до каква степен целите на администрацията и 
на административното звено се постигат чрез тази 
длъжност;
– характерни особености на длъжността, които 
я отличават от другите длъжности.
4. Области на дейност – групират се описаните 
преки задължения и се формулират няколко основни 
области на дейност. За част от длъжностите, особено 
за тези, които нямат ръководни функции, преките 
задължения не се групират в основни области на 
дейност.
5. Преки задължения – представят се задължени­
ята, които се изпълняват в рамките на длъжността, 
като се започва с тези, които са с по-висока степен 
на значимост.
6. Възлагане, планиране и отчитане на работа­
та – представя се информация за субектите, които 
възлагат задачи на изпълнителя на тази длъжност 
и пред които той се отчита, като се посочат тех­
ните длъжности и съответните структурни звена. 
Представя се информация за конкретното участие 
на изпълнителя в процеса на планиране на собст­
вената дейност.
В зависимост от възможностите за самостоятелно 
планиране на извършваните дейности длъжностите в 
администрацията може да се разположат между два 
основни полюса. На единия полюс са длъжностите, 
при които изпълнителят има ограничени възмож­
ности за самостоятелно планиране на извършваните 
дейности и основно изпълнява разработени от други 
планове, програми, правила, инструкции. На другия 
полюс са длъжностите, при които изпълнителят 
планира самостоятелно преобладаващата част от 
извършваната дейност в рамките на деня, седмицата, 
месеца, годината.
7. Отговорности, свързани с организацията на 
работата, управление на персонала и ресурсите – за 
ръководните длъжности се посочва броят на служите­
лите, за които заемащият длъжността отговаря пряко 
или непряко. За експертните длъжности се посочва 
необходимото изискване и степен за даване на съвети 
и подкрепа на други служители. В отговорностите, 
свързани с финансови ресурси, се посочва степента, 
в която заемащият е отговорен при изготвяне, раз­
пределение и отчитане на бюджета в звеното или 
на съответната програма от програмния бюджет. 
Отчита се и отговорността, свързана с управление 
и стопанисване на дълготрайни материални активи 
(сгради и техническо оборудване).
8. Вземане на решения – посочват се степента 
и самостоятелността, в която се вземат решения на 
съответната длъжност, на базата на тясно дефини­
рани задачи или в съответствие със съществуващи 
инструкции, но при известна свобода на личната 
преценка при осъществяването им. Описва се въз­
можността за лична преценка, свързана с даването 
на окончателни препоръки за решения или незави­
сими действия по важни въпроси от организацията 
и дейността на администрацията.
9. Контакти – посочват се контактите с други 
звена на администрацията, контактите извън ад­
министрацията и контактите с граждани, както и 
нивото, целта и честотата на най-важните контакти. 
Хоризонтална и вертикална, външна и вътрешна 
комуникация.
10. Изисквания за заемане на длъжността – ин­
формацията се представя отделно по отношение на 
изискванията за образователна степен, за професи­
онална област, за минимално изискуем професио­
нален опит, допълнително необходима езикова и 
компютърна квалификация и други, ако се изискват 
за длъжността.  
11. Необходими компетентности – посочват се 
компетентностите, необходими за ефективно изпъл­
нение на длъжността, описани в приложение № 1 
към Наредбата за условията и реда за оценяване 
изпълнението на служителите в държавната адми­
нистрация. За длъжностите, за които е предвидена 
професионална компетентност, се посочват специфич­
ните професионални знания и умения, необходими 
за изпълнение на преките задължения.
Приложение № 2
към чл. 3, ал. 2 
Формат на длъжностна характеристика
1. Обща информация
Администрация
Дирекция
Отдел
Сектор
Длъжностно ниво
Наименование на длъжностното ниво
Длъжност
Минимален ранг за заемане на длъжността (само 
за държавните служители)
2. Място на длъжността в структурата на орга­
низацията (подчиненост)
3. Основна цел на длъжността
4. Области на дейност
5. Преки задължения
6. Възлагане, планиране и отчитане на работата
7. Отговорности, свързани с организацията на 
работата, управление на персонала и ресурсите
8. Вземане на решения
9. Контакти
10. Изисквания за заемане на длъжността
11. Необходими компетентности
Вариант на длъжностната характеристика №
Разработена от (име, фамилия, длъжност):
Дата:
Съгласувана от (име, фамилия, длъжност):
Дата: